पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब के पूर्व मुख्यमंत्री बेअंत सिंह की हत्या मामले में आजीवन कारावास की सजा काट रहे आतंकी जगतार सिंह हवारा की नियमित जमानत याचिका पंजाब एवं हरियाणा हाईकोर्ट ने खारिज कर दी। जस्टिस अलका सरीन ने याचिका खारिज करते हुए कहा कि हवारा पर गंभीर आरोप हैं और पूर्व मुख्यमंत्री की हत्या के मामले में उसे आजीवन कारावास की सजा दी गई है। ऐसे में नियमित जमानत याचिका का लाभ नहीं दिया जा सकता।
हवारा की तरफ से याचिका दायर कर कहा गया कि उसके खिलाफ 11 जुलाई 2005 को देश के खिलाफ बगावत कर युद्ध की तैयारी करने और आतंकवाद को बढ़ावा देने के आरोपों पर चंडीगढ़ सेक्टर 17 थाने में केस दर्ज किया गया था। इस मामले में अभी उसके खिलाफ सुनवाई शुरू नहीं हुई है जबकि अन्य आरोपियों को 27 मई 2010 को दोषमुक्त कर दिया गया था। पैरोल का लाभ दिए जाने को लेकर दाखिल इस अर्जी पर सुनवाई के लिए वह इस मामले में जमानत की की मांग कर रहा है। चंडीगढ़ प्रशासन की तरफ से जमानत याचिका के विरोध में कहा गया कि हवारा खतरनाक अपराधी है और उसके खिलाफ 37 आपराधिक मामले दर्ज हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn